ฮั่งเส็งปิดเช้าเพิ่ม 137.29 จุด ขานรับจีนลดดอกเบี้ย
ฮั่งเส็งปิดเช้าเพิ่ม 137.29 จุด ขานรับจีนลดดอกเบี้ย
11 พ.ค. 2558

ดัชนีฮั่งเส็งตลาดหุ้นฮ่องกงปิดภาคเช้าในแดนบวก โดยดัชนีฮั่งเส็งเพิ่มขึ้น 137.29 จุด หรือ 0.50% ปิดภาคเช้าที่ 27,714.63 จุด เพราะได้แรงหนุนจากการที่ธนาคารกลางจีนประกาศลดอัตราดอกเบี้ยเงินกู้และเงินฝาก เพื่อกระตุ้นเศษฐกิจให้ฟื้นตัวในช่วงที่รัฐบาลจีนกำลังดำเนินการปรับโครงสร้างเศรษฐกิจทั่วประเทศ
ทั้งนี้ ธนาคารกลางจีนปรับลดอัตราดอกเบี้ยเงินกู้ระยะ 1 ปี ลง 0.25% สู่ระดับ 5.1% และลดอัตราดอกเบี้ยเงินฝากระยะ 1 ปีลง 0.25% สู่ระดับ 2.25% ซึ่งนับเป็นครั้งที่ 3 ตั้งแต่เดือนพ.ย. 2557